Walter Huston

Walter Huston (6. huhtikuuta 1884 Toronto, Ontario, Kanada – 7. huhtikuuta 1950 Beverly Hills, Kalifornia, Yhdysvallat) oli kanadalaissyntyinen Oscar-palkittu näyttelijä.

Ensimmäisen merkittävän roolinsa Broadwayllä Huston sai vuonna 1924 näytelmässä Mr. Pitt. Ensimmäisen elokuvaroolinsa hän sai elokuvassa Gentlemen of the Press vuonna 1929. Näyteltyään sekalaisissa rooleissa 1930-luvulla, Huston palasi vuonna 1938 lyhyeksi aikaa Broadwaylle näytelmään Knickerbocker Holiday. 1940-luvulla hän esiintyi muun muassa elokuvissa Piru ja Daniel Webster ja Tähtilipun sävel. Tunnetuimman roolisuorituksensa Huston teki vuoden 1948 elokuvassa Sierra Madren aarre, josta hän sai Oscar-palkinnon parhaasta miessivuosasta. Elokuvan ohjasi Walter Hustonin poika John Huston.

Walter Huston on saanut tähden Hollywood Walk of Famelle.

Lähteet 

Kanadalaiset elokuvanäyttelijät
Yhdysvaltalaiset teatterinäyttelijät
Oscar-palkinnon saajat
Golden Globe -palkinnon saajat
Vaudeville-esiintyjät
Hollywood Walk of Fame
Vuonna 1884 syntyneet
Vuonna 1950 kuolleet